ประกาศอธิบดีกรมสรรพากร
ประกาศอธิบดีกรมสรรพากร
ว่าด้วยภาษีการเดินทางออกนอกราชอาณาจักร
เรื่อง กำหนดหลักเกณฑ์และวิธีการเสียภาษี
การเดินทางออกนอกราชอาณาจักร
-----------

 อาศัยอำนาจตามความในมาตรา
๘ วรรคสอง แห่งพระราชกำหนดภาษี
การเดินทางออกนอกราชอาณาจักร พ.ศ. ๒๕๒๖
อธิบดีกรมสรรพากรกำหนดหลักเกณฑ์และ
วิธีการเสียภาษีการเดินทางออกนอกราชอาณาจักร ดังต่อไปนี้
 ข้อ
๑
ให้ผู้เดินทางที่มีหน้าที่เสียภาษีการเดินทางซึ่งจะเดินทางออกนอก
ราชอาณาจักรเสียภาษีก่อนเดินทางออกนอกราชอาณาจักร ดังนี้
 (๑)
กรณีผู้เดินทางซึ่งจะเดินทางออกนอกราชอาณาจักรโดยทางอากาศยาน
ให้ผู้เดินทางชำระภาษีต่อผู้ประกอบการขนส่งทางอากาศหรือตัวแทนซึ่งจำหน่ายตั๋วโดยสาร
ให้ทันทีที่ซื้อตั๋วโดยสาร
เว้นแต่กรณีไม่มีการซื้อตั๋วโดยสารในประเทศไทย ให้ผู้เดินทาง
ชำระภาษีต่อผู้ประกอบการขนส่งหรือตัวแทนดังกล่าวในประเทศไทย
หรือต่อพนักงานเจ้าหน้าที่
ดังต่อไปนี้
 (ก)
พนักงานเจ้าหน้าที่ ณ ท่าอากาศยานกรุงเทพ
 (ข)
พนักงานเจ้าหน้าที่ ณ สำนักงานสรรพากรอำเภอท้องที่ ท่าอากาศยาน
เชียงใหม่ ท่าอากาศยานภูเก็ต หรือท่าอากาศยานหาดใหญ่ตั้งอยู่
 (ค)
พนักงานเจ้าหน้าที่ ณ ด่านศุลกากรประจำท่าอากาศยานเชียงใหม่ ท่าอากาศ
ยานภูเก็ต หรือท่าอากาศยานหาดใหญ่
 (๒)
กรณีผู้เดินทางซึ่งจะเดินทางออกนอกราชอาณาจักรโดยทางเรือให้ผู้เดินทาง
ชำระภาษีต่อผู้ประกอบการขนส่งทางเรือหรือตัวแทนซึ่งจำหน่ายตั๋วโดยสารให้ทันทีที่ซื้อตั๋วโดยสาร
เว้นแต่กรณีไม่มีการซื้อตั๋วโดยสารในประเทศไทย
ให้ผู้เดินทางชำระภาษีต่อผู้ประกอบการขนส่ง
หรือตัวแทนดังกล่าวในประเทศไทย หรือต่อพนักงานเจ้าหน้าที่ ณ
ด่านศุลกากรประจำท่าเรือ 
ณ สำนักงานสรรพากรอำเภอท้องที่ (เว้นท้องที่ในเขตกรุงเทพมหานคร)
ที่ด่านศุลกากรประจำ
ท่าเรือตั้งอยู่
 (๓)
กรณีผู้เดินทางซึ่งจะเดินทางออกนอกราชอาณาจักรโดยทางรถไฟให้ผู้
เดินทางชำระภาษีต่อพนักงานการรถไฟแห่งประเทศไทย ณ
สถานีรถไฟกรุงเทพ หรือ ณ สถานี
รถไฟหาดใหญ่ ซึ่งจำหน่ายตั๋วโดยสารให้
ทันทีที่ซื้อตั๋วโดยสาร เว้นแต่กรณีไม่มีการซื้อตั๋วโดยสาร
จากสถานีรถไฟดังกล่าว
ให้ผู้เดินทางชำระภาษีต่อพนักงานเจ้าหน้าที่ ณ ด่านศุลกากรประจำ
พรมแดน หรือ ณ
สำนักงานสรรพากรอำเภอท้องที่ที่ด่านศุลกากรประจำพรมแดนตั้งอยู่
 (๔)
กรณีผู้เดินทางซึ่งจะเดินทางออกนอกราชอาณาจักรโดยทางอื่นนอกจาก (๑) 
(๒) หรือ (๓)
ให้ผู้เดินทางชำระภาษีต่อผู้ประกอบการขนส่งซึ่งจำหน่ายตั๋วโดยสารให้ ทันทีที่ซื้อ
ตั๋วโดยสาร เว้นแต่กรณีไม่มีการซื้อตั๋วโดยสาร
ให้ผู้เดินทางชำระภาษีต่อพนักงานเจ้าหน้าที่ 
ณ ด่านศุลกากรประจำพรมแดน หรือ ณ
สำนักงานสรรพากรอำเภอท้องที่ที่ด่านศุลกากรประจำ
พรมแดนตั้งอยู่
 ในกรณีผู้เดินทางมิได้ชำระภาษีตามเกณฑ์ใน
(๑) ถึง (๔) ให้ชำระภาษีพร้อมกับ
เบี้ยปรับและเงินเพิ่มต่อพนักงานเจ้าหน้าที่ ณ
ท่าอากาศยานกรุงเทพ ณ ด่านศุลกากร ประจำ
ท่าอากาศยานเชียงใหม่ ท่าอากาศยานภูเก็ต ท่าอากาศยานหาดใหญ่
ณ ด่านศุลกากร ประจำ
พรมแดน หรือ ณ ด่านศุลกากรประจำท่าเรือแล้วแต่กรณี
 การชำระภาษีตามความในวรรคหนึ่งและวรรคสอง
ให้ชำระเป็นรายบุคคลไม่ว่า
จะมีการออกตั๋วโดยสารให้เป็นรายบุคคลหรือเป็นกลุ่ม
 ข้อ
๒ ให้ผู้รับชำระภาษีตามข้อ ๑
เรียกเก็บภาษีการเดินทางโดยใช้บัตรภาษี
การเดินทางออกนอกราชอาณาจักร (ภ.ด.ท. ๑๑ หรือ ภ.ด.ท. ๑๒)
ที่กรมสรรพากรจัดพิมพ์
เป็นหลักฐานการรับชำระภาษี โดยกรอกชื่อตัว ชื่อสกุล สัญชาติ
หมายเลขหนังสือเดินทางของ
ผู้เดินทาง วัน เดือน ปี ที่รับชำระภาษี
และชื่อผู้ออกบัตรภาษี (ผู้ประกอบการขนส่ง การรถไฟ
แห่งประเทศไทยหรือส่วนราชการที่รับชำระภาษี)
ลงบนบัตรภาษีการเดินทางตอนที่ ๑ และ ๒
ส่วนตอนที่ ๓ ให้กรอกวันเดือนปีที่รับชำระภาษี
แล้วให้มอบบัตรภาษีการเดินทางตอนที่ ๒ และ 
๓ แก่ผู้เดินทางทันทีที่รับชำระภาษี
 การใช้บัตรภาษีการเดินทางตามวรรคหนึ่งต้องใช้จากเลขที่ตามลำดับของบัตร
ภาษีการเดินทางตั้งแต่เลขต่ำไปหาเลขสูง
 ข้อ
๓
ให้ผู้เดินทางแสดงบัตรภาษีการเดินทางตอนที่ ๒ และ ๓ หรือหลักฐาน
การได้รับยกเว้นภาษีการเดินทางต่อพนักงานเจ้าหน้าที่ตามกฎหมายว่าด้วยคนเข้าเมืองประจำด่าน
ตรวจคนเข้าเมือง ก่อนเดินทางออกนอกราชอาณาจักร
 ข้อ
๔ เมื่อพนักงานเจ้าหน้าที่ตามข้อ ๓
ตรวจสอบบัตรภาษีการเดินทางหรือ
หลักฐานการได้รับยกเว้นภาษีการเดินทางว่าเป็นของผู้เดินทางถูกต้องแล้ว
ให้ฉีกบัตรภาษี
การเดินทางตอนที่ ๓ มอบให้ผู้เดินทาง
และอนุญาตให้เดินทางออกนอกราชอาณาจักรได้
 บัตรภาษีการเดินทางตอนที่
๒ ให้พนักงานเจ้าหน้าที่รวบรวมนำส่งกรมสรรพากร
สำหรับท้องที่ในเขตกรุงเทพมหานคร
หรือสำนักงานสรรพากรอำเภอท้องที่ที่ด่านตรวจคนเข้าเมือง 
ตั้งอยู่สำหรับจังหวัดอื่น ภายใน ๗
วันนับแต่วันที่ได้รับบัตรภาษีการเดินทางนั้น
 ข้อ
๕ ให้ผู้รับชำระภาษีตามข้อ ๑
เฉพาะผู้ประกอบการขนส่งและการรถไฟ
แห่งประเทศไทย ปฏิบัติดังนี้
 (๑)
ยื่นแบบแจ้งรายการประกอบการขนส่งตามแบบ ภ.ด.ท. ๒๐ พร้อมทั้งบัตร
ตัวอย่างลายมือชื่อ ผู้ขอรับบัตรภาษีการเดินทางตามแบบ
ภ.ด.ท. ๒๒ เมื่อขอรับบัตรภาษี
การเดินทางตาม (๒) ครั้งแรก
และทุกครั้งที่มีการเปลี่ยนแปลงผู้ขอรับบัตรภาษีการเดินทาง
 สำหรับการรถไฟแห่งประเทศไทยให้ส่งเฉพาะแบบ
ภ.ด.ท. ๒๒
 (๒)
ยื่นคำขอรับบัตรภาษีการเดินทางตามแบบ ภ.ด.ท. ๒๑ จำนวน ๑ ฉบับ 
เพื่อขอรับบัตรภาษีการเดินทางในจำนวนเท่าที่จำเป็นต้องใช้ในการรับชำระภาษีในระยะเวลา
๑๐ วัน สำหรับกรณีในเขตกรุงเทพมหานครให้ยื่นต่อกองอากรและพัสดุ
กรมสรรพากร สำหรับ
กรณีจังหวัดอื่นให้ยื่นต่อสำนักงานสรรพากรอำเภอท้องที่ที่ผู้รับชำระภาษีมีสำนักงานตั้งอยู่
โดย
ให้นำบัญชี (๓) มาแสดงต่อพนักงานเจ้าหน้าที่ด้วย
 การยื่นคำขอรับบัตรภาษีการเดินทางตามวรรคหนึ่งให้ส่งต้นขั้วบัตรภาษีการ
เดินทางที่รับชำระภาษีไว้หมดเล่มแล้วไปพร้อมกับคำขอรับบัตรภาษีการเดินทางด้วย
 (๓)
จัดทำบัญชีรับจ่ายบัตรภาษีการเดินทางตามแบบ ภ.ด.ท. ๓๑ เพื่อแสดง
จำนวนบัตรภาษีการเดินทางที่มีอยู่ รับมา จ่ายไป และคงเหลือ
เป็นรายวัน และต้องลงรายการให้
แล้วเสร็จภายใน ๓ วันนับแต่วันที่รับมาหรือจ่ายไป
 (๔)
ยื่นแบบแสดงรายการนำส่งภาษีการเดินทางตามแบบ ภ.ด.ท. ๔๑ พร้อมกับ
นำส่งเงินภาษีที่ต้องรับชำระต่อกองคลัง กรมสรรพากร
สำหรับผู้รับชำระภาษีซึ่งมีสำนักงานตั้งอยู่
ในเขตกรุงเทพมหานคร หรือสำนักงานสรรพากรอำเภอท้องที่ตาม (๒)
สำหรับผู้รับชำระภาษีซึ่ง
มีสำนักงานตั้งอยู่ในจังหวัดอื่นตามกำหนดเวลา ดังนี้
 (ก)
เงินภาษีที่ต้องรับชำระไว้ตั้งแต่วันที่ ๑ ถึงวันที่ ๑๐ ของเดือนให้นำส่งภายใน
วันที่ ๑๕ ของเดือนนั้น
 (ข)
เงินภาษีที่ต้องรับชำระไว้ตั้งแต่วันที่ ๑๑ ถึงวันที่ ๒๐ ของเดือนให้นำส่ง
ภายในวันที่ ๒๕ ของเดือนนั้น
 (ค)
เงินภาษีที่ต้องรับชำระไว้ตั้งแต่วันที่ ๒๑ ถึงวันสิ้นเดือน ให้นำส่งภายใน
วันที่ ๕ ของเดือนถัดไป
 ข้อ
๖ ให้หน่วยงานผู้รับชำระภาษีตามข้อ
๑ ที่สังกัดกรมศุลกากรปฏิบัติดังนี้
 (๑)
ยื่นบัตรตัวอย่างลายมือชื่อผู้ขอรับบัตรภาษีการเดินทาง คำขอรับบัตรภาษี
การเดินทาง
และจัดทำบัญชีรับจ่ายบัตรภาษีการเดินทางตามนัยข้อ ๕ (๒) และ (๓) โดยอนุโลม
 (๒)
นำเงินภาษีที่ได้รับชำระไว้ส่งคลังตามระเบียบกระทรวงการคลังที่เกี่ยวกับ
การเก็บรักษาและการนำเงินส่งคลัง
 (๓)
แจ้งการนำเงินส่งคลังตามแบบ ภ.ด.ท. ๔๒ พร้อมด้วยคู่ฉบับใบนำส่งเงิน
รายได้แผ่นดินต่อกองคลัง กรมสรรพากร
หรือสำนักงานสรรพากรอำเภอท้องที่ที่จ่ายบัตรภาษี
การเดินทางให้ แล้วแต่กรณี ภายใน ๓
วันนับแต่วันนำเงินส่งคลัง
 ข้อ
๗
ในกรณีบัตรภาษีการเดินทางที่ผู้รับชำระภาษีตามข้อ ๕ และข้อ ๖
รับไปนั้นสูญหาย หรือขาดจำนวนไปด้วยเหตุอย่างหนึ่งอย่างใดอันมิใช่เหตุสุดวิสัย
ให้ถือว่าได้ใช้
รับชำระภาษีไปแล้ว
และให้ผู้รับชำระภาษีดังกล่าวรับผิดเสียภาษีการเดินทางตามจำนวนและ
ประเภทของบัตรภาษีการเดินทางที่สูญหายหรือขาดจำนวนไปนั้น
 ข้อ
๘
บัตรภาษีการเดินทางออกนอกราชอาณาจักร (ภ.ด.ท. ๑๑ หรือ 
ภ.ด.ท. ๑๒)
ให้ใช้ได้สำหรับการเดินทางออกนอกราชอาณาจักรภายใน ๓ เดือนนับแต่วันที่ได้
ชำระภาษีการเดินทาง
 กรณีมิได้มีการเดินทางออกนอกราชอาณาจักร
ผู้เดินทางมีสิทธิขอคืนภาษีการ
เดินทางได้ ตามระเบียบที่อธิบดีกรมสรรพากรกำหนด
 ข้อ
๙
ในกรณีผู้เดินทางที่มีหน้าที่เสียภาษีการเดินทางได้ซื้อตั๋วโดยสารจาก
ผู้ประกอบการขนส่ง
หรือตัวแทนหรือการรถไฟแห่งประเทศไทยไว้ก่อนวันที่ประกาศนี้ใช้บังคับ 
ให้ผู้เดินทางชำระภาษีการเดินทางต่อผู้รับชำระภาษีตามข้อ ๑
ก่อนเดินทางออกนอกราชอาณาจักร
 ข้อ
๑๐
หลักเกณฑ์และวิธีการเสียภาษีการเดินทางออกนอกราชอาณาจักรตาม
ประกาศนี้
เมื่ออธิบดีกรมสรรพากรเห็นเป็นการสมควรจะสั่งเป็นอย่างอื่นก็ได้
 ข้อ
๑๑
ประกาศนี้ให้ใช้บังคับตั้งแต่วันที่ ๒๘ ธันวาคม พ.ศ. ๒๕๒๖ เป็นต้นไป

 ประกาศ
ณ วันที่ ๒๘ ธันวาคม ๒๕๒๖
  วิทย์ ตันตยกุล
 อธิบดีกรมสรรพากร

[รก.๒๕๒๖/๒๐๒/๑๖พ/๒๘ ธันวาคม ๒๕๒๖]